CELEX: 62010CA0316
Language: hu
Date: 2011-12-21 00:00:00
Title: C-316/10. sz. ügy: A Bíróság (harmadik tanács) 2011. december 21-i ítélete (a Vestre Landsret (Dánia) előzetes döntéshozatal iránti kérelme) — Danske Svineproducenter kontra Justitsministeriet (EUMSZ 288. cikk, második bekezdés — 1/2005/EK rendelet — Az állatok szállítás közbeni védelme — A sertésfélékhez tartozó háziállatok közúti szállítása — A rekeszek minimális magassága — Szállítás közbeni felügyelet — Rakodási sűrűség — A tagállamok részletes előírások elfogadásához való joga)

18.2.2012   
            
            
               HU
            
            
               Az Európai Unió Hivatalos Lapja
            
            
               C 49/6
            
         A Bíróság (harmadik tanács) 2011. december 21-i ítélete (a Vestre Landsret (Dánia) előzetes döntéshozatal iránti kérelme) — Danske Svineproducenter kontra Justitsministeriet
   (C-316/10. sz. ügy) (1)
   
   (EUMSZ 288. cikk, második bekezdés - 1/2005/EK rendelet - Az állatok szállítás közbeni védelme - A sertésfélékhez tartozó háziállatok közúti szállítása - A rekeszek minimális magassága - Szállítás közbeni felügyelet - Rakodási sűrűség - A tagállamok részletes előírások elfogadásához való joga)
   2012/C 49/11
   Az eljárás nyelve: dán
   
      A kérdést előterjesztő bíróság
   
   Vestre Landsret
   
      Az alapeljárás felei
   
   
      Felperes: Danske Svineproducenter
   
      Alperes: Justitsministeriet
   
      Az eljárásban részt vesz: Union européenne du commerce de bétail et de la viande
   
      Tárgy
   
   Előzetes döntéshozatal iránti kérelem — Vestre Landsret — Az EK 249. cikk második bekezdésének (jelenleg az EUMSZ 288. cikk második bekezdése) és az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet módosításáról szóló, 2004. december 22-i 2005/1 tanácsi rendelet (HL L 3., 1. o.) értelmezése — A tagállamoknak a sertéseket szállító járművek belső legkisebb szállítási magasságával, az ellenőrzési magasságával és a rakodási sűrűségével szemben támasztott részletes követelményeket meghatározó nemzeti rendelkezések elfogadására irányuló joga
   
      Rendelkező rész
   
   Az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és a 1255/97/EK rendelet módosításáról szóló, 2004. december 22-i 2005/1/EK tanácsi rendeletet úgy kell értelmezni, hogy
   
               —
            
            
               e rendelettel nem ellentétes, ha valamely tagállam a sertésfélék közúti szállítására alkalmazandó előírásokat fogad el, amelyek a jogbiztonság erősítése céljából, az állatok jóléte védelme célkitűzésének tiszteletben tartása mellett, és e tekintetben túlzó feltételek megállapítása nélkül pontosítják a szóban forgó rendeletben előírt, az állatok számára szolgáló rekeszek minimális magasságára vonatkozó követelményeket, amennyiben ezen előírások nem okoznak olyan többletköltségeket vagy műszaki nehézségeket, amelyek hátrányosabb helyzetbe hozzák a hivatkozott előírásokat elfogadó tagállam termelőit, illetve más tagállamok azon termelőit, akik termékeiket az első tagállamba vagy azon keresztül kívánják exportálni, aminek vizsgálata a nemzeti bíróság feladata; a nyolc órát meghaladó szállításokat illetően a rekeszek belső magasságára vonatkozó — az állatok szállítás közbeni védelméről szóló 2006. december 21-i 1729. rendelet 36. cikkének (4) bekezdésében szereplőhöz hasonló — átmeneti rendelkezések megállapítása nem tekinthető arányosnak, amennyiben ugyanezen tagállam az általános szabályok keretében e rendelet 9. cikkének (1) bekezdéséhez hasonló, kevésbé korlátozó előírásokat fogadott el;
            
         
               —
            
            
               e rendelettel ellentétes, ha valamely tagállam a sertések közúti szállítására alkalmazandó olyan előírásokat fogad el, amelyek pontosítják az e rendeletben előírt, az állatokhoz a jólétük feltételei rendszeres ellenőrzéséhez szükséges hozzáférésre vonatkozó követelményeket, és amelyeket csak a nyolc órát meghaladó szállításokra kell alkalmazni; és
            
         
               —
            
            
               e rendelettel nem ellentétes, ha valamely tagállam olyan előírásokat fogad el, amelyek értelmében sertésfélék közúti szállítása esetén az állatoknak a súlyuktól függően változó minimális térrel kell rendelkezniük, e terület 100 kg súlyú sertés esetében 0,42 m2, amennyiben a szállítás időtartama nem haladja meg nyolc órát, és 0,50 m2 a nyolc órát meghaladó időtartamú szállítások esetében.
            
         
      (1)  HL C 234., 2010.8.28.